Lexington (Virginia)

Lexington er en by i den amerikanske delstaten Virginia. Ved folketellingen i 2010 hadde Lexington 7 042 innbyggere. Byen ligger i utkanten av Blue Ridge Mountains, 90 km unna grensen til Vest-Virginia. Lexington er administrasjonssentrum for det omkringliggende Rockbridge County, men er ikke en del av dette. 10 km sørøst for Lexington ligger Buena Vista med samme bystatus.

Ved Lexington krysser motorveiene U.S. Route 11 og U.S. Route 60 samt Interstate 64 og Interstate 81. Det er 75 km sørover til Roanoke i Shenandoah Valley. Washington & Lee University og Virginia Military Institute ligger i Lexington, som ellers i stor grad baserer seg på handel, turisme og andre tjenesteytende næringer.

Stedet ble først bosatt på slutten av 1700-tallet og oppkalt etter Lexington i Massachusetts, hvor den amerikanske uavhengighetskrigen begynte.

Sørstatsgeneralene Robert E. Lee og Stonewall Jackson fra den amerikanske borgerkrigen er gravlagte i byen.

 Referanser 

 Eksterne lenker 


Kategori:Uavhengige byer i Virginia
Kategori:Byer i Virginia